אשלים

ממוזער|נשיא המדינה יצחק הרצוג באשלים. כחלק מביקורו לקראת ט״ו בשבט, נטע הנשיא עץ זית יחד עם תושבי כרם שלום שפונו למגורים זמניים ביישוב, ועם תושבי אשלים. הנשיא נטע את עץ הזית בחלקה החדשה הנקראת ״כרם אשלים״, שבנו יחד תושבי האזור כסמל של תקומה ואחדות, ינואר 2024
אֲשָׁלִים הוא יישוב קהילתי הממוקם על כביש 211 בין משאבי שדה לניצנה, סמוך לגדתו המזרחית של נחל הבשור. שייך למועצה אזורית רמת הנגב.

היישוב ממוקם בנקודת גבול גאוגרפית בין צפון הר הנגב לבין מישורי חולות חלוצה. מקור שמו בהיאחזות הנח״ל אשלים - אחת משלוש היאחזויות שהוקמו בשנת 1956 בין משאבי שדה וניצנה (אשלים, שיזף ומבוא שבטה). ההיאחזות נקראה על שם עצי האשל הנפוצים בנגב.

הגרעין המייסד של אשלים התגורר במשך כשנתיים באתר קראוונים ליד משאבי שדה וצומת טללים, כ-12 קילומטר מנקודת הקבע. בשנת 1979 עברו המתיישבים לנקודת הקבע. היישוב הוקם כמושב שיתופי אשר השתייך לתנועה הקיבוצית. לאחר מכן הפך המושב השיתופי ליישוב קהילתי, החלה בו תנופת בנייה, ומספר התושבים עולה בהתמדה. כמו כן, הוקם ביישוב כפר סטודנטים של עמותת איילים.

בסמוך ליישוב נבנה מתחם תחנת הכוח באשלים ובו ארבע תחנות כוח.

בקרבת היישוב עברה מסילת הרכבת הטורקית מבאר שבע לקוסיימה. במקום נמצאים שרידי תחנת רכבת וגשר מעל נחל הבשור.

גלריית תמונות

קישורים חיצוניים



 אשלים, באתר המועצה האזורית רמת הנגב

הערות שוליים

*
קטגוריה:ישראל: יישובים קהילתיים
קטגוריה:יישובים שהוקמו ב-1979
קטגוריה:הנגב: יישובים